ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2248/98

υποβολή: Jesús Cabezón Alonso (PSE) και Juan Colino Salamanca (PSE) προς την Επιτροπή

(22 Ιουλίου 1998)

Θέμα: Διακύμανση ενισχύσεων και ΚΟΑ ελαιολάδου

Η τελευταία μεταρρύθμιση της ΚΟΑ ελαιολάδου, που εγκρίθηκε από το Συμβούλιο Υπουργών Γεωργίας που πραγματοποιήθηκε στο Λουξεμβούργο στις 22-25/6/98, ή κάποια άλλη διάταξη εμποδίζει τις εθνικές κυβερνήσεις να προσαρμόζουν τις ενισχύσεις που πρέπει να εισπράττουν οι παραγωγοί ελαιολάδου βάσει κοινωνικο-οικονομικών παραμέτρων, απασχόλησης, περιβαλλοντικών ή άλλων κριτηρίων;

Απάντηση του κ. Fischler εξ ονόματος της Επιτροπής

(24 Σεπτεμβρίου 1998)

Όσον αφορά το ελαιόλαδο, η συμβιβαστική λύση η οποία επετεύχθη στο Συμβούλιο Υπουργών της 25ης Ιουνίου 1998, και η οποία αντικατοπτρίζεται στον κανονισμό (ΕΚ) 1638/98 του Συμβουλίου της 20ης Ιουλίου 1998, περί τροποποίησης του κανονισμού αριθ.136/66/ΕΟΚ σχετικά με τη σύσταση κοινής οργάνωσης αγοράς στον τομέα των λιπαρών ουσιών(1), προβλέπει τα πιο επείγοντα μέτρα προς αποφυγήν του κινδύνου της εμφάνισης των σοβαροτέρων προβλημάτων για τους γεωργούς και τους λοιπούς οικονομικούς παράγοντες.

Από την 1 Ιουλίου 2001, προβλέπονται και άλλα μέτρα, πιο θεμελιώδους χαρακτήρα.

Σάυτό το πλαίσιο, και δεδομένων των προβλημάτων τα οποία θα δημιουργούσε ο έλεγχος των επιπέδων διαφορετικών ενισχύσεων σχετικά με ένα προϊόν το οποίο μπορεί να κυκλοφορεί ελεύθερα, δεν έχει προβλεφθεί ο καθορισμός των ενισχύσεων σε συνάρτηση με διάφορα κριτήρια, τα οποία ενδέχεται να παρουσιάζουν αυτά καθεαυτά ενδιαφέρον.

Κατά γενικό κανόνα, στο πλαίσιο του προγράμματος δράσης 2000, η Επιτροπή έχει παρουσιάσει προτάσεις για τον καθορισμό όλων των ενισχύσεων οι οποίες χορηγούνται άμεσα στους παραγωγούς.

(1) ΕΕ L 210 της 28.7.1998.
ΓΡΑΠΤΗ ΕΡΩΤΗΣΗ E-3113/98

υποβολή: Thomas Mann (PPE) προς την Επιτροπή

(16 Οκτωβρίου 1998)

Θέμα: Προβλήματα κατά την είσοδο και έξοδο από το Γιβραλτάρ

Για ποιό λόγο η ισπανική συνοριακή αστυνομία δυσκολεύει σε τέτοιο βαθμό την κυκλοφορία ατόμων, τουριστών και παραθεριστών μεταξύ της Ισπανίας και της Μεγάλης Βρετανίας, στη συγκεκριμένη περίπτωση στο Γιβραλτάρ, έτσι ώστε ταξιδιώτες από την ΕΕ να ευρίσκονται στην ουσία φυλακισμένοι στο αυτοκίνητο για ώρες και αυτό κάτω από ιδιαίτερα υψηλές θερμοκρασίες;

Ποιά μέτρα πρόκειται να ληφθούν για να τροποποιηθεί αυτή η απαράδεκτη κατάσταση;

Απάντηση του κ. Monti εξ ονόματος της Επιτροπής

(7 Δεκεμβρίου 1998)

Καλείται ο αξιότιμος βουλευτής να ανατρέξει στις απαντήσεις που έδωσε η Επιτροπή στη γραπτή ερώτηση E-1744/98 του κ. Mather(1), στη γραπτή ερώτηση E-1404/95 του κ. Seal(2) και στις προφορικές ερωτήσεις H-269/95 και H-353/95 του κ. Lomas και του κ. Megahy αντίστοιχα, οι οποίες υποβλήθηκαν κατά τη διάρκεια της ώρας των ερωτήσεων της συνόδου του Κοινοβουλίου(3) το Μάϊο του 1995.

(1) ΕΕ C 13 της 18.1.1999, σελ. 76.

(2) ΕΕ C 213 της 17.8.1995.

(3) Παράρτημα ΕΕ αριθ. 4-463 της 17.5.1995.
ΓΡΑΠΤΗ ΕΡΩΤΗΣΗ E-2901/98

υποβολή: Robin Teverson (ELDR) προς την Επιτροπή

(2 Οκτωβρίου 1998)

Θέμα: Πρόταση σχετικά με τη θέσπιση κοινών κανόνων για τα καθεστώτα άμεσης στήριξης στο πλαίσιο της ΚΓΠ

Το άρθρο 8 της πρότασης αυτής απαιτεί από τα κράτη μέλη να θέτουν περιορισμούς στη χορήγηση ενισχύσεων προς τους παραγωγούς που δεν πληρούν ορισμένες προϋποθέσεις, συμπεριλαμβανομένων των δραστηριοτήτων τους προς απόκτηση εισοδήματος. Ωστόσο, ένα τέτοιο μέτρο μπορεί να αποβεί εις βάρος εκείνων που συμπληρώνουν το οικογενειακό τους εισόδημα από άλλες, μη γεωργικές, δραστηριότητες και επιπλέον αντιφάσκει προς την έως τώρα προσέγγιση της Επιτροπής που υποστήριζε τη διαφοροποίησης της γεωργικής δραστηριότητας, δίδοντας ιδιαίτερη έμφαση στη σπουδαιότητα της αλληλεξάρτησης μεταξύ της γεωργίας και των αγροτικών περιοχών. Θα μπορούσε, συνεπώς, η Επιτροπή να μας διευκρινίσει ποιά είναι η εμβέλεια της πρότασης αυτής και πώς προτίθεται να την θέσει σε εφαρμογή, δοθέντος ότι δεν είναι δυνατόν να θεσπίζονται κανόνες που θέτουν σε μειονεκτική θέση τα μέλη των αγροτικών κοινοτήτων που ασκούν πολλαπλές βιοποριστικές δραστηριότητες;

Απάντηση του κ. Fischler εξ ονόματος της Επιτροπής

(27 Οκτωβρίου 1998)

Το άρθρο 8 της πρότασης κανονισμού του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής(1) αφορά τον περιορισμό των πληρωμών.

Όπως αναφέρεται στο προτελευταίο εδάφιο της πρότασης, η διάταξη αυτή έχει στόχο να δίδει στα κράτη μέλη τη δυνατότητα να διαπραγματεύονται με τους επονομαζόμενους "κυνηγούς επιδοτήσεων", π.χ. τα άτομα εκείνα τα οποία δεν ασκούν σοβαρές και πραγματικές γεωργικές δραστηριότητες αλλά απλώς ασχολούνται μόνο ή κυρίως με το να λάβουν την κοινοτική γεωργική στήριξη. Δεν υπήρξε πρόθεση να τιμωρούνται εκείνοι οι οποίοι έχουν εισοδήματα εκτός γεωργικών δραστηριοτήτων, υπό τον όρο ότι συγχρόνως ασκούν πραγματικά και σοβαρά γεωργικές δραστηριότητες. Όπως σαφώς αναφέρεται στο σχέδιο η εφαρμογή της πρότασης ανήκει στην αρμοδιότητα των κρατών μελών.

Η πρόταση είναι τώρα στο Συμβούλιο, όπου συνεχίζουν διαπραγματεύσεις για το συνολικό πακέτο του Προγράμματος Δράσης 2000(2). Αναμένεται επίσης η γνώμη του Κοινοβουλίου για την πρόταση.

(1) COM(98)158 τελικό.

(2) COM(97)2000 τελικό.
ΓΡΑΠΤΗ ΕΡΩΤΗΣΗ E-3885/98

υποβολή: Klaus-Heiner Lehne (PPE) προς την Επιτροπή

(4 Ιανουαρίου 1999)

Θέμα: Ενισχύσεις της Ευρωπαïκής Ένωσης προς τις Ολλανδικές Αντίλλες

Είναι αληθές ότι το Dutsch-Caribian-Travel-Center στην Φρανκούργη έλαβε κοινοτικές ενισχύσεις για τη διεξαγωγή διαφημιστικής εκστρατείας;

Αληθεύει περαιτέρω ότι ο προϋπολογισμός της διαφήμισης ανέρχεται συνολικά σε περίπου 5.5 εκατ. ευρώ από κοινοτικές ενισχύσεις;

Με ποιά νομική βάση και από ποιό ταμείο καταβλήθηκαν αυτά τα ποσά στον DCΤC;

Πώς αιτιολογούνται από πλευράς Επιτροπής αυτές οι ενισχύσεις δεδομένου ότι τα νησιά της Καραϊβικής, σε σύγκριση με άλλες περιοχές, εμφανίζουν υψηλό βαθμό ποιοτικού επιπέδου, ελάχιστη φτώχεια και ελάχιστη εγκληματικότητα;

Ποιός είναι ο στόχος αυτής της ενίσχυσης;

Απάντηση του κυρίουPinheiro εξ ονόματος της Επιτροπής

(22 Ιανουαρίου 1999)

Δεν είναι αληθές να λέγεται ότι το "Dutch Caribbean Travel Center" στη Φραγκφούρτη έλαβε βοήθεια από την Κοινότητα για μια διαφημιστική εκστρατεία.

Η βοήθεια αυτή, που τοποθετείται στα πλαίσια του προγράμματος περιφερειακής βοήθειας στην Καραϊβική, αφορά ένα σχέδιο ύψους 5 εκατομμυρίων ευρώ αφιερωμένο στην προώθηση του τουρισμού με προορισμό τις Ολλανδικές Αντίλλες και την Αρούμπα. Η πρωτοβουλία αυτή απευθύνεται στις γερμανόφωνες χώρες (Γερμανία, Αυστρία και Ελβετία), στην Ιταλία και στις Κάτω Χώρες. Με το πρόγραμμα αυτό, προβλέπεται τεχνική βοήθεια ύψους 1,56 εκατομμυρίων ευρώ και διάρκειας τεσσάρων ετών για το συντονισμό του συνόλου του προγράμματος και την τεχνική βοήθεια προς το "Dutch Caribbean Travel Center" στη Φραγκφούρτη.

Όπως κάθε κοινοτική χρηματοδότηση που προορίζεται για την κατηγορία αυτή των χωρών με βάση το 7ο Ευρωπαϊκό Ταμείο Ανάπτυξης (ΕΤΑ), η βοήθεια αυτή έχει ως νομική βάση την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα(1) που αποφάσισαν οι αντιπρόσωποι των κρατών μελών που συνεδριάζουν στα πλαίσια του Συμβουλίου. Ειδικότερα, του λοιπού, για κάθε σχέδιο που συγκεντρώνει την ευνοϊκή γνώμη των κρατών μελών στους κόλπους του ΕΤΑ, η Επιτροπή αποφασίζει τη χρηματοδότησή του.

(1) ΕΕ L 263 της 19.9.1991.
ΓΡΑΠΤΗ ΕΡΩΤΗΣΗ E-2817/98

υποβολή: Carmen Díez de Rivera Icaza (PSE) προς την Επιτροπή

(17 Σεπτεμβρίου 1998)

Θέμα: Υπεράριθμες κρατήσεις (overbooking) και τα δικαιώματα των καταναλωτών

Μετά τα επανειλημμένα προβλήματα λόγω υπεράριθμων κρατήσεων και πωλήσης υπεράριθμων εισητηρίων, που δημιουργήθηκαν για άλλη μία φορά φέτος το καλοκαίρι και την ζημία που προκάλεσαν στους καταναλωτές, θα μπορούσε η Επιτροπή να πληροφορήσει τα μέλη:

1. εάν πρόκειται να προβεί σε νέα μέτρα με σκοπό των έλεγχο αυτής της κατάστασης, και

2. κατά πόσο θα έπρεπε να υπάρχουν ανακοινώσεις προς το κοινό στα αεροδρόμια της ΕΕ, σχετικά με τα δικαιώματα των καταναλωτών και τις αποζημιώσεις που δικαιούνται στις εν λόγω περιπτώσεις;

Απάντηση του κ. Kinnock εξ ονόματος της Επιτροπής

(5 Νοεμβρίου 1998)

Η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου και γιάυτό το λόγο έχει ήδη προβεί στις αναγκαίες ενέργειες για την εισαγωγή νέων μέτρων πρότασης(1) για τροποποίηση του κανονισμού (ΕΟΚ) 295/91 του Συμβουλίου για τη θέσπιση κοινών κανόνων σχετικών με σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές(2). Στην εν λόγω πρόταση η Επιτροπή υποδεικνύει τη βελτίωση της ενημέρωσης που αφορά τα δικαιώματα των επιβατών, ως καταναλωτών, με την ύπαρξη ανακοινώσεων σε εμφανή σημεία στα αεροδρόμια.

Το Κοινοβούλιο έχει ήδη ολοκληρώσει την πρώτη του ανάγνωση και οι τροπολογίες συζητούνται τη στιγμή αυτή στο Συμβούλιο. Ως εκ τούτου, είναι συνεπώς, δυνατόν να αναμένεται στο εγγύς μέλλον η έγκριση κοινής θέσης.

(1) ΕΕ C 120 της 18.4.1998.

(2) ΕΕ L 36 της 8.2.1991.
ΓΡΑΠΤΗ ΕΡΩΤΗΣΗ E-3657/98

υποβολή: José García-Margallo y Marfil (PPE) προς το Συμβούλιο

(4 Δεκεμβρίου 1998)

Θέμα: Κυρώσεις της ΕΚΤ

Στις 7 Ιουλίου 1998 η ΕΚΤ δημοσιοποίησε το σχέδιο σύστασης της Ευρωπαϊκής Κεντρικής Τράπεζας σχετικά με τον Κανονισμό του Συμβουλίου όσον αφορά την αρμοδιότητα της ΕΚΤ να επιβάλλει κυρώσεις. Ο κανονισμός αυτός θα τεθεί σε ισχύ την 1.1.1999.

Το άρθρο 3, παράγραφος 8, του κανονισμού, όσον αφορά τους διαδικαστικούς κανόνες, αναφέρει ότι τα έσοδα που προέρχονται από κυρώσεις τις οποίες επιβάλλει η ΕΚΤ ανήκουν στην ίδια.

Θα μπορούσε το Συμβούλιο να αναφέρει εάν υπάρχουν ειδικές διατάξεις σχετικά με τον σκοπό των εσόδων αυτών, στο Καταστατικό της ΕΚΤ;

Απάντηση

(8 Φεβρουαρίου 1999)

Στις 23 Νοεμβρίου 1998 το Συμβούλιο εξέδωσε, σύμφωνα με το άρθρο 108 παρ. 3 της Συνθήκης και το άρθρο 34.3 του Καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, κανονισμό που θεσπίζει τα όρια και τις προϋποθέσεις για την επιβολή κυρώσεων από την ΕΚΤ. Ο κανονισμός αυτός θα ισχύσει στο σύνολό του από την 1η Ιανουαρίου 1999.

Το άρθρο 3 παρ. 9 του κανονισμού ορίζει ότι τα έσοδα από τις κυρώσεις που επιβάλλει η ΕΚΤ σε επιχειρήσεις, οι οποίες δεν συμμορφώνονται με τις υποχρεώσεις που απορρέουν από κανονισμούς ή αποφάσεις της ΕΚΤ, ανήκουν στην ΕΚΤ.

Το καταστατικό της ΕΚΤ δεν περιέχει ειδικούς κανόνες σχετικά με τη χρησιμοποίηση των εσόδων αυτών.
ΓΡΑΠΤΗ ΕΡΩΤΗΣΗ P-3863/98

υποβολή: Luigi Florio (PPE) προς την Επιτροπή

(9 Δεκεμβρίου 1998)

Θέμα: Αναγνώριση τίτλων σπουδών στην ΕΕ

Ο κ. Davide Ferrando, ιταλός πολίτης, απόφοιτος νομικής στην Ιταλία και διαμένων στη Γερμανία, ζήτησε πρόσφατα να γίνει δεκτός στο Δικηγορικό Σύλλογο του γερμανικού ομόπονδου κρατιδίου της Έσσης και στη συνέχεια της Κάτω Σαξωνίας.

Σε αμφότερες τις περιπτώσεις έλαβε αρνητική απάντηση καθόσον το αίτημα, προερχόμενο από πρόσωπο που δεν απεφοίτησε στη Γερμανία, είναι αντίθετο με την τοπική νομοθεσία και συγκεκριμένα με το άρθρο 23 Ι του νόμου της Έσσης και το άρθρο 5 του νόμου της Κάτω Σαξωνίας σχετικά με την άσκηση του δικηγορικού επαγγέλματος, νόμοι οι οποίοι προβλέπουν ως απαραίτητη προϋπόθεση για την αποδοχή στο Δικηγορικό Σύλλογο την απόκτηση του πτυχίου στην Ομοσπονδιακή Γερμανία.

Θεωρεί η Επιτροπή ότι τούτο συμβιβάζεται με την αρχή της αμοιβαίας αναγνώρισης των τίτλων σπουδών σε πλαίσιο Ευρωπαϊκής Ένωσης;

Απάντηση του κ. Monti εξ ονόματος της Επιτροπής

(28 Ιανουαρίου 1999)

Βάσει της οδηγίας 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1), ένας υπήκοος κράτους μέλους μπορεί να ακολουθήσει σε άλλο κράτος μέλος επάγγελμα για το οποίο έχει όλα τα απαραίτητα προσόντα στο κράτος μέλος καταγωγής. Αυτό σημαίνει ότι ο εν λόγω υπήκοος πρέπει να πληροί όλες τις απαραίτητες προϋποθέσεις στη χώρα καταγωγής του. Ωστόσο, το άτομο για το οποίο κάνει λόγο ο αξιότιμος βουλευτής φαίνεται ότι δεν έχει την πλήρη επαγγελματική εκπαίδευση ενός δικηγόρου στην Ιταλία. Ο ακαδημαϊκός τίτλος ενός "laureato" δεν επαρκεί για την άσκηση του επαγγέλματος του δικηγόρου.

Η αρχή της αμοιβαίας αναγνώρισης μπορεί να εφαρμοσθεί μόνο στην περίπτωση επαγγελματικών τίτλων σπουδών, αλλά όχι όταν πρόκειται για ακαδημαϊκούς τίτλους σπουδών οι οποίοι δε δίνουν το δικαίωμα στον εν λόγω κάτοχο να ακολουθήσει ένα επάγγελμα στο κράτος μέλος της καταγωγής του. Η αναγνώριση των ακαδημαϊκών τίτλων σπουδών δεν εμπίπτει στο πεδίο εφαρμογής της κοινοτικής νομοθεσίας.

(1) ΕΕ L 19 της 24.1.1989.
ΓΡΑΠΤΗ ΕΡΩΤΗΣΗ E-2830/98

υποβολή: John McCartin (PPE) προς την Επιτροπή

(28 Σεπτεμβρίου 1998)

Θέμα: Χορήγηση βοήθειας στη βιομηχανία χοιρινού κρέατος στην Ιρλανδία

Είναι σε θέση η Επιτροπή να αποκαλύψει, αφενός, το συνολικό ύψος του ποσού που χορηγήθηκε για την προώθηση των πωλήσεων και την επεξεργασία του χοιρινού κρέατος στην Ιρλανδία κατά τη διάρκεια των τελευταίων 15 ετών και, αφετέρου, το ποσοστό συμμετοχής τόσο της Ιρλανδίας όσο και της ΕΕ στο εν λόγω ποσόν;

Απάντηση του κ. Fischler εξ ονόματος της Επιτροπής

(16 Οκτωβρίου 1998)

Επενδυτικές ενισχύσεις (λίρες Ιρλανδίας) που χορηγήθηκαν στον τομέα του χοιρείου κρέατος στην Ιρλανδία

>ΘΕΣΗ ΠΙΝΑΚΑ>
ΓΡΑΠΤΗ ΕΡΩΤΗΣΗ E-3588/98

υποβολή: Αλέξανδρος Αλαβάνος (GUE/NGL) προς την Επιτροπή

(3 Δεκεμβρίου 1998)

Θέμα: Διχογνωμία δικαστηρίων κρατών μελών της ΕΕ

Μετά από γάμο που διετέλεσαν στην Ελλάδα έλληνας υπήκοος με δανέζα υπήκοο, απέκτησαν ένα παιδί που έχει ελληνική υπηκόοτητα. Στη συνέχεια ο γάμος διελύθη συναινετικά με διαζύγιο που εκδόθηκε από δανέζικο δικαστήριο και η επιμέλεια δόθηκε στη μητέρα, χωρίς να ρυθμιστεί η επικοινωνία με τον άλλο γονέα. Αργότερα ελληνικό δικαστήριο ρύθμισε τη διαδικασία της επικοινωνίας, την οποία όμως απέρριψε το δανέζικο δικαστήριο, με αποτέλεσμα το παιδί να μην έχει ουδεμία επικοινωνία με τον πατέρα.

Ερωτάται η Επιτροπή:

1. Ποιό δικαστήριο είναι αρμόδιο να κρίνει το ποιός γονέας θα έχει την επιμέλεια του παιδιού και να ρυθμίσει τους όρους άμεσης επαφής με τον άλλο γονέα;

2. Εάν έχει ήδη εκδοθεί απόφαση για επιμέλεια και επαφή που δεν ικανοποιεί τον ένα από τους γονείς, με ποιά διαδικασία μπορεί να γίνει αναθεώρηση της απόφασης;

Απάντηση του κ. Santer εξ ονόματος της Επιτροπής

(21 Ιανουαρίου 1999)

Η Επιτροπή δεν είναι αρμόδια να αποφανθεί σχετικά με τα δύο ερωτήματα που έθεσε το αξιότιμο μέλος του Κοινοβουλίου.

Με το δεδομένο αυτό, στις 28 Μαΐου 1998, το Συμβούλιο, βάσει του άρθρου Κ.3 της Συνθήκης για την Ευρωπαϊκή Ένωση, κατήρτισε τη σύμβαση σχετικά με την αρμοδιότητα, την αναγνώριση και την εκτέλεση των αποφάσεων επί γαμικών διαφορών(1). Η σύμβαση αυτή, στόχος της οποίας είναι η ρύθμιση προβλημάτων όπως αυτό που θίγει το αξιότιμο μέλος του Κοινοβουλίου, βρίσκεται προς το παρόν στον στάδιο της κύρωσης από τα κράτη μέλη σύμφωνα με το οικείο άρθρο 47.

(1) ΕΕ C 221 της 16.7.1998.
ΓΡΑΠΤΗ ΕΡΩΤΗΣΗ E-3643/98

υποβολή: Ernesto Caccavale (UPE) προς το Συμβούλιο

(4 Δεκεμβρίου 1998)

Θέμα: Ηλεκτρομαγνητική ρύπανση και καθοριστέα όρια

Η Ιταλία υιοθέτησε πρόσφατα κανονιστικό πλαίσιο με το οποίο θεσπίζονται ανώτατα όρια για τις εκπομπές ηλεκτρομαγνητικής ακτινοβολίας; για τις ραδιοσυχνότητες 0,04 W/kg, η ανώτατη επιτρεπόμενη τιμή του συντελεστή ειδικής απορρόφησης (ΣΕΑ) καθορίζεται σε 20 V/m όσον αφορά τις θερμικές επιδράσεις.

Οι οικολογικές οργανώσεις καθώς και οι οργανώσεις καταναλωτών διαμαρτύρονται ότι τα στοιχεία που θα υποβάλει προς τους λοιπούς εκπροσώπους στο Συμβούλιο της ΕΕ η ιταλική αντιπροσωπεία, κατά την προσεχή συνεδρίαση της 12.11.1998, υπερβαίνουν κατά πολύ τα όρια αυτά.

Παράλληλα, πολλαπλασιάζονται οι διαμαρτυρίες των ιταλών πολιτών για τη συνεχή αύξηση και εξάπλωση των εγκαταστάσεων που εκπέμπουν ραδιοσυχνότητες, ιδίως σε σχέση με μια νέα, τρίτη επιχείρηση παροχής υπηρεσιών κινητής τηλεφωνίας που ήλθε πρόσφατα να προστεθεί στις δύο ήδη υπάρχουσες, χωρίς να κάνει χρήση των εγκαταστάσεων και του εξοπλισμού μετάδοσης σημάτων που διαθέτουν οι τελευταίες. Αυτό εκ των πραγμάτων ενθαρρύνει την κατασκευή νέων εγκαταστάσεων σε άμεση γειτνίαση με τα αστικά κέντρα, τα σχολεία, τις αγορές (όπως συμβαίνει στην Pianura, λαϊκή συνοικία της Νάπολης), χωρίς να λαμβάνονται κανενός είδους προφυλάξεις προκειμένου να αποφευχθούν επιπτώσεις θανάσιμες για την υγεία του πληθυσμού, όπως είναι η αύξηση των κρουσμάτων παιδικής λευχαιμίας και γενικότερα πολλών μορφών καρκίνου.

Κατόπιν αυτών ερωτάται το Συμβούλιο:

1. η ιταλική αντιπροσωπεία έχει υποβάλει μελέτες που οδηγούν σε συμπεράσματα διαφορετικά από εκείνα στα οποία βασίζονται οι κοινοτικοί κανόνες και οι σχετικές συστάσεις του Ευρωπαϊκού Κοινοβουλίου, ή, αντιθέτως, πρόκειται για ανεπαρκώς τεκμηριωμένα στοιχεία;

2. δεν θεωρεί ότι η άναρχη εγκατάσταση αναμεταδοτών κινητής τηλεφωνίας και συστημάτων υψηλών ραδιοσυχνοτήτων αποτελεί κίνδυνο για την υγεία των κατοίκων που ζούν κοντά σε τέτοιες εγκαταστάσεις;

3. τι σκοπεύει να πράξει το Συμβούλιο ώστε να αποτραπεί η περαιτέρω επιδείνωση, στο μέλλον, της ηλεκτρομαγνητικής ρύπανσης στην Ευρωπαϊκή Ένωση;

Απάντηση

(22-23 Φεβρουαρίου 1999)

1. Το Συμβούλιο δεν γνωρίζει τις μελέτες στις οποίες αναφέρεται ο αξιότιμος Ευρωβουλευτής στην ερώτησή του.

2.-3. Το Συμβούλιο εξετάζει επί του παρόντος την πρόταση σύστασης σχετικά με τον περιορισμό της έκθεσης του κοινού στα ηλεκτρομαγνητικά πεδία 0 Ηz - 300 GHz, με την οποία επιδιώκεται η παροχή κοινού πλαισίου για την επίτευξη ενός υψηλού επιπέδου προστασίας κατά των οξέων θερμικών επιπτώσεων των ηλεκτρομαγνητικών πεδίων.

Στη συνάρτηση αυτή πρέπει να επισημανθεί ότι τα κράτη μέλη είναι αρμόδια να προβούν στις εκτιμήσεις των καταστάσεων έκθεσης του κοινού στα ηλεκτρομαγνητικά πεδία και να λάβουν, όπου χρειάζεται, τα κατάλληλα μέτρα για να εξασφαλίσουν την προστασία του κοινού.

Υπενθυμίζεται, εξάλλου, ότι το Συμβούλιο αποφάσισε, στις 3 Ιουλίου 1998, να ζητήσει τη γνώμη του Ευρωπαϊκού Κοινοβουλίου σχετικά με αυτή την πρόταση σύστασης.
ΓΡΑΠΤΗ ΕΡΩΤΗΣΗ E-2472/98

υποβολή: Carles-Alfred Gasòliba i Böhm (ELDR) προς την Επιτροπή

(30 Ιουλίου 1998)

Θέμα: Διάθεση πόρων στην Περιφέρεια της Βαλένθιας

Σε σχέση με τους πόρους που έχουν διατεθεί από την Επιτροπή για τη μετατροπή και αναδιάρθρωση της γεωργίας στις ορεινές και άνυδρες ζώνες της Περιφέρειας της Βαλένθιας, έχει η Επιτροπή εκτιμήσει τις ενδεχόμενες φυσικές ανωμαλίες, όπως η έλλειψη ύδατος και η υπερπαραγωγή στον τομέα των εσπεριδοειδών;

Σε περίπτωση που επιβεβαιωθούν οι ανωμαλίες αυτές, τί μέτρα σκέπτεται να λάβει η Επιτροπή για να αποφευχθεί η ανεπανόρθωτη ανατροπή της οικολογικής ισορροπίας;

Απάντηση του κ. Fischler εξ ονόματος της Επιτροπής

(6 Οκτωβρίου 1998)

Για να μετριασθούν οι φυσικές ανισορροπίες, η περιφέρεια της Βαλένθια εφαρμόζει σειρά κοινοτικών μέτρων από τα οποία θα πρέπει να αναφερθούν καταρχήν οι ενέργειες στο πλαίσιο του επιχειρησιακού προγράμματος Γεωργία και Αγροτική Ανάπτυξη του στόχου 1 της αυτόνομης κοινότητας της Βαλένθια. Το προγράμμα αυτό θεσπίζει τα μέτρα αναδιάρθρωσης και εκσυγχρονισμού του τομέα των εσπεριδοειδών με στόχο τη βελτίωση της ποιότητας των φρούτων ώστε να προσαρμοστούν καλύτερα στη ζήτηση της αγοράς και έτσι να μειωθούν οι κίνδυνοι υπερπαραγωγής εσπεριδοειδών στην περιοχή. Το εν λόγω πρόγραμμα περιλαμβάνει επίσης τα μέτρα καταπολέμησης της διάβρωσης του εδάφους, διατήρησης των υδατικών πόρων και βελτίωση της αποτελεσματικότητας της χρησιμοποίησης του νερού άρδευσης για τη διατήρηση του περιβάλλοντος. Οι αντισταθμίσεις για τους γεωργούς των μειονεκτικών ζωνών, συμπεριλαμβανομένων των ορεινών περιοχών, παίζουν επίσης σημαντικό ρόλο στην προστασία του εθνικού χώρου με τη διατήρηση της γεωργικής δραστηριότητας στις ευαίσθητες περιοχές.

Στο πλαίσιο της φυσικής ισορροπίας, πρέπει να αναφερθεί επίσης το γεωργοπεριβαλλοντικό πρόγραμμα το οποίο θεσπίζει καθεστώς ενισχύσεων για τους κατόχους γεωργικών εκμεταλλεύσεων οι οποίοι αναλαμβάνουν την εκμετάλλευση των γεωργικών γαιών τηρώντας τις απαιτήσεις για την προστασία του περιβάλλοντος καθώς και τη διατήρηση του φυσικού χώρου. Αυτό το συγχρηματοδοτούμενο καθεστώς περιλαμβάνει ειδικές επιδοτήσεις για τα εσπεριδοειδή. Συμπληρωματικά, στο πλαίσιο της κοινής οργάνωσης αγοράς οπωροκηπευτικών, προβλέπονται επιχειρησιακά προγράμματα για τις οργανώσεις παραγωγών τα οποία, μεταξύ άλλων, αποβλέπουν στην προώθηση των μεθόδων παραγωγής και διαχείρισης των απορριμάτων με σεβασμό προς το περιβάλλον ιδίως για την προστασία των υδάτων, του εδάφους, του τοπίου και προστασία της βιοποικιλότητας.

Στο μέλλον, η αυτόνομη κοινότητα της Βαλένθια θα συνεχίσει την ολοκληρωμένη εναρμονισμένη και διαρκή ανάπτυξη των αγροτικών περιοχών με βασική προτεραιότητα τη διατήρηση του περιβάλλοντος και του φυσικού χώρου.
ΓΡΑΠΤΗ ΕΡΩΤΗΣΗ E-2001/98

υποβολή: Ursula Stenzel (PPE) προς την Επιτροπή

(30 Ιουνίου 1998)

Θέμα: Διαρθρωτικά Ταμεία

Η Ευρωπαϊκή Επιτροπή αξιολογεί επί του παρόντος το σύστημα των ιδίων πόρων και θα παρουσιάσει τα αποτελέσματα των εκτιμήσεών της σε έκθεση που θα υποβάλει τον Σεπτέμβριο.

Σκοπεύει η Επιτροπή να προβεί σε παρεμφερή αξιολόγηση σχετικά με την ως τώρα χρησιμοποίηση των Διαρθρωτικών Ταμείων ή των Ταμείων Συνοχής.

Δεν θα αποτελούσε η εμπεριστατωμένη εξέταση του έως τώρα αντίκτυπου των πληρωμών που έχουν καταβληθεί μέσω των Διαρθρωτικών Ταμείων ή των Ταμείων Συνοχής κατάλληλη βάση για τις προσεχείς συζητήσεις του Συμβουλίου σχετικά με την Agenda 2000 που είναι ιδιαίτερα προβληματικές;

Απάvτηση της κ. Wulf-Mathies εξ ονόματος της Επιτροπής

(30 Ιουλίου 1998)

Η Επιτροπή συμφωvεί ότι θα πρέπει vα αξιολογηθεί η συμβολή τωv Διαρθρωτικώv Ταμείωv και του Ταμείου Συvoχής στηv κοιvωvικooικovoμική συvoχή, προκειμέvoυ vα εξασφαλιστεί η πλέov αποτελεσματική χρήση τωv δημοσίωv δαπαvώv κατά τηv τρέχουσα περίοδo προγραμματισμού αλλά και μελλovτικά. Στo πλαίσιo αυτό, η Επιτροπή υπέβαλε, τo 1996, τηv πρώτη της Έκθεση για τηv Οικovoμική και Κοιvωvική Συvoχή(1), όπου επιχειρούvταv μια εις βάθος αποτίμηση τωv επιπτώσεωv τωv παρεμβάσεωv τωv Διαρθρωτικώv Ταμείωv και του Ταμείου Συvoχής.

Οι εv λόγω παρεμβάσεις τωv Διαρθρωτικώv Ταμείωv, διάρκειας άvω τωv τριώv ετώv, υπόκειvται, συvήθως, σε εvδιάμεση αξιολόγηση, η οποία εvδέχεται vα οδηγήσει σε τροποποιήσεις κατά τo υπόλοιπo της περιόδου προγραμματισμού. Η αξιολόγηση αυτή πραγματοποιείται σε συvεργασία μεταξύ της Επιτροπής και τωv κρατώv μελώv.

Προς τo παρόv, η Επιτροπή αξιολογεί τα αποτελέσματα της διαδικασίας εvδιάμεσης αξιολόγησης τωv προγραμμάτωv του Στόχου 1 και 6, καθώς και τωv προγραμμάτωv του Στόχου 2, τα οποία εγκρίθηκαv για μια περίοδo πέvτε ετώv. Η Επιτροπή θεωρεί τηv εvδιάμεση αξιολόγηση ως προπαρασκευαστικό στοιχείo για τηv μελλovτική περίοδo προγραμματισμού και θα αvακοιvώσει τα συμπεράσματά της τo φθιvόπωρo.

Όλα τα έργα που συγχρηματοδοτούvται από τo Ταμείo Συvoχής υπόκειvται σε λεπτομερή εκ τωv προτέρωv και εκ τωv υστέρωv αξιολόγηση. Παράλληλα, τo 1995, αvατέθηκε στo London School of Economics & Political Science (LSE) η διεvέργεια έρευvας με σκοπό τηv αvάπτυξη vέωv τεχvικώv αξιολόγησης τωv κοιvωvικooικovoμικώv επιπτώσεωv της προερχόμεvης από τo Ταμείo χρηματοδοτικής εvίσχυσης. Τα συμπεράσματα της εv λόγω έρευvας καταδεικvύουv μια ισχυρή θετική σχέση μεταξύ τωv έργωv υποδομής και τωv ιδιωτικώv επεvδύσεωv, αξιοσημείωτα πρooπτικές για μακροπρόθεσμη οικovoμική δραστηριότητα, καθώς και σημαvτικά "αvoίγματα" αvάμεσα στις χώρες του Ταμείου Συvoχής και τα όμορα κράτη. Οι τοπικοί πόροι και οι πρooπτικές απασχόλησης, που αξιολογούvται σύμφωvα με τα πρότυπα του LSE, υπερβαίvoυv τις αvτίστοιχες προβλέψεις τωv παραδοσιακώv μεθόδωv oφελώv-δαπαvώv.

Οι ετήσιες εκθέσεις του Ταμείου Συvoχής περιλαμβάvoυv λεπτομερή σχολιασμό της διαδικασίας αξιολόγησης, εvώ αvαμέvεται η αvαλυτική δημοσίευση της μελέτης του LSE.

(1) COM(96)542 τελικό.